stanford-oval/wikipedia huggingface dataset:
Power Rangers turbovaihteella
Aiheesta muualla

Telvis.fi
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
United24

| United24 |
| --- | --- |
 United24-joukkorahoitusalustan logo.
Perustettu:  5. toukokuuta 2022
Tyyppi:  valtiollinen
Viralliset kielet:  englanti, ukraina
Aiheesta muualla
Sivusto
Infobox OKNimi-testi OK: 
United24 (ukr. Об'єднані24) on Ukrainan valtion ylläpitämä joukkorahoitusalusta, jolla kerätään varoja Ukrainan puolustamiseen Venäjää vastaan, humanitääriseen apuun sekä maan infrastruktuurin jälleenrakentamiseen. Volodymyr Zelenskyi ilmoitti alustan perustamisesta toukokuussa 2022.
Helmikuun 2024 mennessä alustan kautta oltiin kerätty Ukrainan asevoimille noin 456,3 miljoonaa dollaria, terveydelliseen apuun noin 39,3 miljoonaa dollaria ja jälleenrakentamiseen noin 17,8 miljoonaa dollaria.
Historia

3. toukokuuta Ukrainan pääministeri Denys Šmyhal kertoi, että joukkorahoitusalusta Ukrainan tukemiseen julkaistaisiin pian.
"Kaikki maailman ihmiset voivat tehdä lahjoituksen ja auttaa Ukrainaa taistelemaan vapautemme puolesta. Haluamme yhdistää maailman tukeaksemme valtiotamme. Tavalliset ihmiset, hyväntekeväisyysjärjestöt, kansainväliset yritykset, mielipidevaikuttajat ympäri maailmaa. Alustan luominen on myös välttämätöntä osoittaaksemme mahdollisimman suurta läpinäkyvyyttä ja avoimuutta kerättyjen varojen käytössä: minne ja kenelle ne suunnataan."
Pääministeri Šmyhal
Ukrainan presidentti Volodymyr Zelenskyi ilmoitti 5. toukokuuta 2022 perustaneensa United24-joukkorahoitusalustan. Varoja kerätään kolmeen asiaan: Ukrainan puolustamiseen, humanitääriseen apuun sekä Ukrainan jälleenrakentamiseen. Kaikki varat siirretään Ukrainan kansallispankin tileille, joista ne allokoidaan eri oikeille ministeriöille: puolustusministeriölle, terveysministeriölle tai infrastruktuuriministeriölle.
Palvelun käyttö

United24-joukkorahoituspalvelussa yksityishenkilö tai yritys voi lahjoittaa rahaa tilisiirrolla tai maksukortin kautta. Euroissa tehtävät lahjoitukset ohjataan Saksan keskuspankissa sijaitsevan tilin kautta Ukrainan kansallispankin tilille.
Lahjoituskohteita ovat:
Defence (suom. puolustus)
Humanitarian Demining (suom. humanitäärinen miinanraivaus)
Medical Aid (suom. terveydellinen apu)
Rebuild Ukraine (suom. Ukrainan jälleenrakennus)
Education and Science (suom. koulutus ja tiede)
Lähettiläät

United24-projektilla on lukuisia lähettiläitä niin Euroopasta kuin Pohjois-Amerikastakin, jotka keräävät huomiota joukkorahoitusprojektille. Heihin kuuluvat mm. näyttelijä Mark Hamill, jalkapalloilja Andri Ševtšenko ja astronautti Scott Kelly.
| Nimi | Kuvaus | Liittymispäivämäärä |
| --- | --- | --- |
| Andri Ševtšenko |  Jalkapalloilija ja jalkapallovalmentaja | 18.5.2022 |
| Elina Svitolina |  Tennispelaaja | 7.6.2022 |
| Imagine Dragons |  Rock-yhtye | 25.7.2022 |
| Liev Schreiber |  Näyttelijä | 07/2022 |
| Barbra Streisand |  Laulaja ja näyttelijä | 22.9.2022 |
| Mark Hamill |  Näyttelijä | 29.9.2022 |
| Scott Kelly |  Astronautti | 27.10.2022 |
| Timothy Snyder |  Historioitsija | 2.11.2022 |
| Michel Hazanavicius |  Elokuvaohjaaja | 2.2.2023 |
| Katheryn Winnick |  Näyttelijä | 1.3.2023 |
| Bear Grylls |  Seikkalija | 29.3.2023 |
| Richard Branson |  Liikemies | 10.4.2023 |
| Francis Fukuyama |  Filosofi | 05/2023 |
| Oleksandr Zintšenko |  Jalkapalloilija | 30.5.2023 |
| Misha Collins |  Näyttelijä | 31.5.2023 |
| Mark Strong |  Näyttelijä | 27.9.2023 |
Aiheesta muualla

u24.gov.ua/
Presidentti Zelenskyin United24-julkistusvideo 5.5.2022 (Twitter)
Presidentti Volodymyr Zelenskyi ja United24-lähettiläät Andri Ševtšenko sekä Liev Schreiber Kiovassa elokuussa 2022.
Larkin Poe

| Larkin Poe |
| --- | --- |
 Larkin Poe Los Angelesissa vuonna 2018
Tiedot
Toiminnassa:  2010-
Tyylilaji:  southern rock, blues rock, folk rock, roots rock
Kotipaikka:  Calhoun, Georgia, Yhdysvallat
Laulukieli:  englanti
Jäsenet:  Rebecca Lovell   Megan Lovell  
Levy-yhtiö:  RH Music   Tricki-Woo  
Aiheesta muualla
Kotisivut
Infobox OKNimi-testi OK: 
Larkin Poe on vuonna 2010 perustettu yhdysvaltalainen roots rock -yhtye, jonka muodostavat siskokset Rebecca ja Megan Lovell.
Historia

Vuonna 2005 Rebecca ja Megan aloittivat uransa akustisessa bluegrass -tyyliä edustavassa Lovell Sisters -yhtyeessä, johon kuului myös heidän isosiskonsa Jessica. Kahden omakustanteisen albumin jälkeen yhtye esiintyi erilaisissa tilaisuuksissa neljän vuoden ajan. Vuonna 2009 Lovell Sisters kuitenkin ilmoitti hajoamisestaan.
Rebecca ja Megan perustivat vuonna 2010 Larkin Poe -yhtyeen ja julkaisivat samana vuonna neljä EP-levyä: Spring, Summer, Fall ja Winter. Yhtye sai nimensä siskosten iso-iso-iso-isoisältä Larkin Poelta, joka oli kirjailija ja runoilija Edgar Allan Poen serkku.
Vuonna 2013 yhtye teki sopimuksen RH Music -Levy-yhtiön kanssa. Tämän jälkeen he alkoivat työstää ensimmäistä studioalbumiaan Kin, joka julkaistiin vuonna 2014.
Huhtikuussa 2016 Larkin Poe julkaisi debyyttialbumista uuden painoksen nimellä Reskinned. Kappalejärjestys poikkeaa alkuperäisestä Kin-albumista. Reskinned sisältää myös viisi uutta kappaletta.
Syyskuussa 2017 Larkin Poe julkaisi  albumin Peach, jonka he myös tuottivat itse. Levy sisältää omien kappaleiden  lisäksi cover-versiot kappaleista Black Betty (Ram Jam), John the Revelator (Blind Willie Johnson) ja Come On in My Kitchen (Robert Johnson). Viimeksi mainittu on myös albumin avausraita.
Vuonna 2018 yhtye julkaisi kolmannen studioalbumin Venom & Faith, jolla he saivat 2020 ensimmäisen Grammy-palkintoehdokkuutensa kategoriassa Paras nykyblues-albumi.
Vuonna 2020 yhtye julkaisi kaksi studioalbumia: kesäkuussa Self Made Man ja marraskuussa Kindred Spirits. Kindred Spirits -albumi sisältää pelkästään cover-versioita rock- ja blues-kappaleista, kuten Crocodile Rock (Elton John), In the Air Tonight (Phil Collins) ja Fly Away (Lenny Kravitz).
Seitsemäs studioalbumi Blood Harmony  julkaistiin 2022.
Vuonna 2023 yhtye sävelsi elokuvaan Sweetwater kaksi kappaletta, Right Place Right Time ja Get Up. Nämä kappaleet julkaistiin myös elokuvan soundtrack-albumilla.
Ensimmäisen Grammy -palkintonsa yhtye voitti vuonna 2024 albumilla Blood Harmony kategoriassa Paras nykyblues-albumi.
Musiikkityyli

Yhtyeen tyylille ominaista on Yhdysvaltain etelävaltioiden musiikin, kuten juurimusiikin, bluesin ja countryn, vaikutteet, lap steel-kitaran soundi, lauluharmoniat ja rock-henkiset sähkökitarariffit. Yhtye on ilmoittanut musiikillisiksi inspiraatioikseen rock-yhtyeet Fleetwood Mac ja Pink Floyd, folk-muusikon Bob Dylan, rock-muusikot Elvis Costello, Derek Trucks ja Jeff Buckley sekä kantrimuusikot Gillian Welch ja Emmylou Harris.
Jäsenet > Viralliset jäsenet

Rebecca Lovell - laulu, kitara, banjo, mandoliini
Megan Lovell - lap steel, dobro, laulu
Jäsenet > Nykyiset kiertuemuusikot

Tarke Layman - basso
Ben Satterlee - rummut
Jäsenet > Entiset kiertuemuusikot

Kevin McGowan - rummut
Daniel Kimbro - akustinen ja sähköbasso, bari-kitara ja banjo
Mike Seal - sähkökitara, akustinen kitara, piano ja Rhodes
Chad Melton - rummut
Diskografia > Studioalbumit

Kin (2014)
Reskinned (2016)
Peach (2017)
Venom & Faith (2018)
Self Made Man (2020)
Kindred Spirits (2020)
Blood Harmony (2022)
Konsertit Suomessa

Savoy-teatteri, Helsinki, 19. huhtikuuta 2015
Puistoblues, Järvenpää, 29. kesäkuuta 2019
Palkinnot

Grammy: Paras nykyblues-albumi (2024)
Aiheesta muualla

Kuvia tai muita tiedostoja aiheesta Larkin Poe Wikimedia Commonsissa
Yhtyeen kotisivut
Larkin Poe esiintymässä vuonna 2017
Kuollut kieli

Kuollut kieli tai sammunut kieli on kieli, jota kukaan ei enää puhu äidinkielenään.
Kuolemisen tahti

Maailmassa on kymmeniä kieliä, joita puhuu äidinkielenään enää yksi ihminen. On arvioitu, että noin kahden viikon välein kuolee yksi kieli. Tällä tahdilla maailman arviolta 6 000 tunnetusta kielestä kuolisi kuluvan vuosisadan aikana jopa 90 prosenttia.
Syyt

Kielikuolemien yleisin syy on se, että pieni kieliyhteisö sulautuu suurempaan ja vahvempaan kieliyhteisöön. Joskus kielen puhujat opettelevat toisen kielen oman äidinkielensä rinnalle, mutta usein yhteisön kokema paine sulautua johtaa omasta kielestä kokonaan luopumiseen. Joskus kielen kuolemaa nopeuttaa se, että nuoria kielenpuhujia kielletään rangaistuksen uhalla puhumasta äidinkieltään koulussa. Jotkin kielet ovat kuolleet kansanmurhan seurauksena.
Kielen kuolemalla voidaan tarkoittaa myös sitä, että kieli on kehittynyt niin, että se on muuttunut eri kieleksi. Esimerkiksi muinaiskreikka kehittyi nykykreikaksi, ja latina kehittyi romaanisiksi kieliksi kuten italiaksi, espanjaksi, ranskaksi ja romaniaksi.
Kielikuoleman nopeus

Kieli voi alkaa kuolla yhdessäkin sukupolvessa, jos lapset eivät enää opi sitä. Toiset kielet taantuvat hitaasti vuosisatojen kuluessa kohti kuolemaansa.
Kielen kuolemaa edeltää kielen muuttuminen uhanalaiseksi. Sillä tarkoitetaan, että kieli on vaarassa kuolla jo lähitulevaisuudessa, ja se katoaa sadan vuoden kuluessa, ellei sitä elvytetä. Kieli muuttuu uhanalaiseksi silloin, kun nuoret lakkaavat puhumasta sitä, ja jäljelle jäävät puhujat vanhenevat.
Seuraukset

Monet tutkimusalat pitävät kielen kuolemaa suurena menetyksenä maailman kulttuuriperinnölle, koska jokainen kieli heijastaa ainutlaatuisella tavallaan puhujiensa ajattelumaailmaa. Kielten sammuessa ihmiskielen ja ajattelun tutkimusaineisto vähenee ja yksipuolistuu.
Monet kielet kuolevat ennen kuin niitä on tutkittu edes perustasolla, esimerkiksi määritelty, mihin kielikuntaan ne kuuluvat. Varsinkin Amazonin ja Papua-Uuden-Guinean alueella on yhä lukuisia lähes tuntemattomia kieliä.
Joskus uhanalaisen kielen häviämisen myötä häviää perinteinen tieto lääkekasveista ja luonnon käyttäytymisestä.
Kielen kuollessa menetetään joskus tietoa yhteisön varhaisesta historiasta. Kielten väheneminen rajoittaa lisäksi tutkijoiden mahdollisuuksia tutkia ihmisen ajattelua ja lasten kielenoppimista sekä sitä, millaisia piirteitä kielissä ylipäätään on mahdollista olla.
Kun yhteisö menettää kielensä, siltä katoaa usein samalla paljon omaa kulttuurista identiteettiä. Oman kielensä kautta yhteisö on kokenut suuren osan omasta kulttuurisesta, hengellisestä ja älyllisestä elämästään, ja kun kieli vaihtuu, kaikki kielellinen sisältö täytyy siirtää uuteen kieleen. Monesti osa perinteistä katoaakin kielen kuollessa, ja yhteisö omaksuu vahvemman yhteisön kulttuurisia tapoja omiensa tilalle. Jotkin yhteisöt saattavat kuitenkin onnistua säilyttämään identiteettinsä vahvana kielenvaihdonkin jälkeen.
Elvytys

Joitain kuolleita kieliä on palautettu henkiin. Tästä tunnetuimpia esimerkkejä on nykyheprea, joka palautettiin eläväksi kieleksi sen jälkeen, kun se oli vuosisatojen ajan ollut ainoastaan kirjoitettuna kielenä muinaisessa muodossaan. Vaarantuneita kieliä elvytetään esimerkiksi kielipesillä, joissa pienet lapset oppivat esi-isiensä kieltä.
Aiheesta muualla

Kuvia tai muita tiedostoja aiheesta Kuollut kieli Wikimedia Commonsissa
Urho Åberg

Urho August Åberg, sukunimi vuodesta 1939 Orola (17. marraskuuta 1887 Nurmijärvi – 5. joulukuuta 1942 Espoo) oli suomalainen yliarkkitehti.
Urho Åbergin vanhemmat olivat rakennusmestari August Viktor Åberg (1863–1942) ja Alina Otontytär Markkula (1865–1942). Åberg toimi arkkitehtinä vuodesta 1914 alkaen aluksi yhdessä Ivar ja Valter Thomén kanssa. Hän oli asutushallituksen rakennustoimiston johtajana 1917–1925 ja Arkkitehtitoimisto Borg-Siren-Åbergin osakkaana arkkitehtien Kaarlo Borgin ja J. S. Sirénin kanssa vuosina 1918–1925. Tämän jälkeen Åberg toimi yksityisarkkitehtinä. Hän oli Sementinvalmistajien yhdistyksen johtajana vuodesta 1925 alkaen, Pellervon rakennusteknisenä avustajana vuodesta 1919 ja hän toimi maatalousministeriön asutusasiainosaston (ASO) pääarkkitehtinä. Hän julkaisi rakennusoppaita ja tyyppipiirustuksia sekä kirjoitti lehtiartikkeleita. Åberg asui Leppävaarassa Villa Ylänteessä vuodesta 1930 alkaen.
Suunnittelutöitä

Stockmannin tavaratalon arkkitehtikilpailun 1914–1915 1. palkinto. Ivar ja Walter Thomen kanssa, ei toteutettu
Arkkitehtitoimisto Borg-Siren-Åbergin palveluksessa:
Helsingin Sanomien toimitalo, Ludviginkatu 2, Helsinki 1918–1925
Ludviginkatu 8, Helsinki 1919
Helsingin Virkamiestalo, Runeberginkatu 29-31, 1924
Oy Liikekeskus, Pohjoisesplanadi 37
Eduskuntatalon arkkitehtikilpailun 1. palkinto 1924
Yksityisarkkitehtinä:
Backaksen kartanon navetan ja tallin muutostyö 1926–1927
Valtion kivääritehdas, Tourula 1927
Toritalo, Jyväskylä 1928
Tyyppipiirustuksia:
Tyyppitalo 1937. Maaseudun pienasuntojen tyyppipiirustusten valintavihko. ASO 1939, Saara Kivikanervon kanssa
Ruotsalaisten lahjatalojen piirustusten viimeistely 1940, Jalmari Peltosen kanssa
Lahjatalotyyppi 2 : suurempi asunto maaseudulle. 1940, Jalmari Peltosen kanssa
Lahjatalotyyppi 3. 1940, Jalmari Peltosen kanssa
Julkaisuja

Selostava luettelo Karlbergin kartanon rakennuksista sekä niiden arviointi. Hämeenlinna 1926
Suomen sementinvalmistajain yhdistyksen mallipiirustuksia : karjakartanoita sementtitiilistä. Suomen sementinvalmistajain yhdistys, Helsinki 1926
Seinärakenteiden vertailua : esitelmä Suomen rakennusmestariliiton vuosikokouksessa. Suomen sementinvalmistajain yhdistyksen julkaisuja 4. Helsinki 1927
Suomen sementinvalmistajain yhdistyksen mallipiirustuksia : Piirustus n:o 1-6, Asuinrakennuksia sementtitiilistä. Suomen sementinvalmistajain yhdistys, Helsinki 1929
Suomen sementinvalmistajain yhdistyksen mallipiirustuksia : Piirustus n:o 1-12, Karjakartanoita sementtitiilistä. Suomen sementinvalmistajain yhdistys, Helsinki 1929
Halpoja rakennustapoja : 2, Seinä- ja laipiorakenteita. Maatalousseurojen keskusliiton julkaisuja 168. Helsinki 1931
Halpoja rakennustapoja : 3, Olkikatto. Maatalousseurojen keskusliiton julkaisuja 169. Helsinki 1931
Rakennuskustannusten vertailua : onko hirsistä tehty rakennus halvempi kuin sementtitiilistä rakennettu?. Suomen sementinvalmistajain yhdistyksen julkaisuja 15. Helsinki 1931
Pienviljelijän rakennusoppi ; kirj. Heikki Siikonen, avustaneet Urho Åberg, V. A. Arola. Maatalousseurojen keskusliiton julkaisuja n:o 236. Helsinki 1933, 2. painos 1935, lisäpainos 1941
Kymmenen vuotta rakennusteknillistä neuvontatyötä : Suomen sementinvalmistajain yhdistyksen vaiheita ja toimintaa 23.3.1925 - 23.3.1935. Suomen sementinvalmistajain yhdistyksen julkaisuja 18. Helsinki 1934
Minkälaista on hyvä betonisora. Sementtiyhdistyksen julkaisuja n:o 3. Helsinki 1936
Halpoja rakennustapoja. Lentolehti / Pienviljelijäin rakennuskysymyksiä n:o 3. Helsinki 1943
Nimellä Urho Orola:
Rakennusten korjaus ja kunnossapito. Pellervo -seura 1943, 2. painos 1946
Unkarin Grand Prix 2000

|  Unkarin Grand Prix 2000  |
| --- | --- |
 12. osakilpailu 17 osakilpailusta kaudella 2000. 

Päivämäärä:  13. elokuuta 2000
Sijainti:  Hungaroring, Budapest, Unkari
Ratatyyppi:  Moottorirata
Radan pituus:  3 975 km
Kilpailun pituus:  77 kierrosta, 306,075 km
Sää:   Aurinkoinen
Paalupaikka
Kuljettaja:   Michael Schumacher   (Ferrari)
Paaluaika:  1.17,514
Palkintokoroke
Voittaja:   Mika Häkkinen   (McLaren-Mercedes)
Toinen:   Michael Schumacher   (Ferrari)
Kolmas:   David Coulthard   (McLaren-Mercedes)
Nopein kierros
Kuljettaja:   Mika Häkkinen   (McLaren-Mercedes)
Kierrosaika:  1.20,028 (kierroksella 33)
Unkarin Grand Prix 2000 oli Formula 1 -kauden 12. osakilpailu, joka ajettiin 13. elokuuta 2000 Unkarin Hungaroringillä. Kilpailun voitti Mika Häkkinen, jolle voitto oli kauden kolmas.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Mika Häkkinen | McLaren-Mercedes | 77 | 1'45:33.869 | 3 | 10 |
| 2 | 3 |  Michael Schumacher | Ferrari | 77 | 7.917 | 1 | 6 |
| 3 | 2 |  David Coulthard | McLaren-Mercedes | 77 | 8.455 | 2 | 4 |
| 4 | 4 |  Rubens Barrichello | Ferrari | 77 | 44.157 | 5 | 3 |
| 5 | 9 |  Ralf Schumacher | Williams-BMW | 77 | 50.437 | 4 | 2 |
| 6 | 5 |  Heinz-Harald Frentzen | Jordan-Mugen-Honda | 77 | +1:08.099 | 6 | 1 |
| 7 | 6 |  Jarno Trulli | Jordan-Mugen-Honda | 76 | +1 krs. | 12 |   |
| 8 | 7 |  Eddie Irvine | Jaguar-Cosworth | 76 | +1 krs. | 10 |   |
| 9 | 10 |  Jenson Button | Williams-BMW | 76 | +1 krs. | 8 |   |
| 10 | 17 |  Mika Salo | Sauber-Petronas | 76 | +1 krs. | 9 |   |
| 11 | 12 |  Alexander Wurz | Benetton-Playlife | 76 | +1 krs. | 11 |   |
| 12 | 22 |  Jacques Villeneuve | BAR-Honda | 75 | +2 krs. | 16 |   |
| 13 | 19 |  Jos Verstappen | Arrows-Supertec | 75 | +2 krs. | 20 |   |
| 14 | 23 |  Ricardo Zonta | BAR-Honda | 75 | +2 krs. | 18 |   |
| 15 | 20 |  Marc Gené | Minardi-Fondmetal | 74 | +3 krs. | 21 |   |
| 16 | 18 |  Pedro de la Rosa | Arrows-Supertec | 73 | +4 krs. | 15 |   |
| Kesk. | 21 |  Gaston Mazzacane | Minardi-Fondmetal | 68 | Moottori | 22 |   |
| Kesk. | 8 |  Johnny Herbert | Jaguar-Cosworth | 67 | Vaihdelaatikko | 17 |   |
| Kesk. | 16 |  Pedro Diniz | Sauber-Petronas | 62 | Voimansiirto | 13 |   |
| Kesk. | 11 |  Giancarlo Fisichella | Benetton-Playlife | 31 | Jarrut | 7 |   |
| Kesk. | 15 |  Nick Heidfeld | Prost-Peugeot | 22 | Sähköt | 19 |   |
| Kesk. | 14 |  Jean Alesi | Prost-Peugeot | 11 | Ripustukset | 14 |   |
Muuta

Nopein kierros: Mika Häkkinen 1,20.028
Gastón Mazzacane lähti kilpailuun varikolta auton sammuttua.
Guinea-Bissaun jalkapallomaajoukkue

Guinea-Bissaun jalkapallomaajoukkue edustaa Guinea-Bissauta kansainvälisissä miesten jalkapallokilpailuissa ja sitä hallinnoi Guinea-Bissaun jalkapalloliitto.
Arvokisat > Maailmanmestaruuskilpailut

1930 – 1994 - Ei osallistunut
1998 – 2018 - Ei selviytynyt karsinnoista
Arvokisat > Afrikan-mestaruuskilpailut

1957–1992 – Ei osallistunut
1994 – Ei selviytynyt karsinnoista
1996 – Vetäytyi karsintojen aikana
1998 – Osallistumiskielto 1996 vetäytymisen vuoksi
2000 – Ei osallistunut
2002 – Vetäytyi
2004 – Vetäytyi
2006 – Ei selviytynyt karsinnoista
2008 – Ei osallistunut
2010 – Ei selviytynyt karsinnoista
2012 – Ei selviytynyt karsinnoista
2013 – Ei selviytynyt karsinnoista
2015 – Ei selviytynyt karsinnoista
2017 – Ensimmäinen kierros
2019 – Ensimmäinen kierros
Raimo Piltz

Raimo Viktor Piltz (27. toukokuuta 1938 Helsinki – 25. marraskuuta 2024) oli suomalainen televisio-ohjaaja. Hänet tunnetaan erityisesti merkittävien kansainvälisten urheilutapahtumien ohjauksistaan. Piltz ohjasi muun muassa Lake Placidin olympialaisten 1980 hiihdon sekä Soulin 1988 ja Barcelonan 1992 olympialaisten yleisurheilun kansainväliset televisiolähetykset.
Ura

Piltz toimi Mainos-TV:n ohjaajana 1960–1963, Yleisradion TV 1:n ohjaajana 1963–1981 ja ruotsinkielisen urheilutoimituksen päällikkönä ja päätuottajana 1984–2001. Hän jäi eläkkeelle vuonna 2001. Piltz sai Suomen liikuntakulttuurin ja urheilun kultaisen arvomerkin 2001, sekä Suomen Kulttuurirahaston tunnustuspalkinnon 1980.
TVA (televisiokanava Kanadassa)

| TVA |
| --- | --- |

Lähetykset alkoivat:  12. syyskuuta 1971
Omistaja:  Groupe TVA (Québecor Média)
Tunnuslause:  C'est vrai
Maa:   Kanada
Näkyvyysalue:   Kanada  Yhdysvallat
Kotisivu:  www.qub.ca/tvaplus
Infobox OKNimi-testi OK: 
TVA:n pääkonttori Montrealissa.
TVA on Kanadassa toimiva kaupallinen televisiokanava, joka palvelee ranskankielisiä quebeckiläisiä. Sen omistaa Groupe TVA Inc., joka on Québecor Médian tytäryhtiö. TVA:n uskotaan olevan lyhennys sanoista Téléviseurs associés tai Télédiffuseurs associés, riippuen lähteestä. Molemmat voidaan karkeasti kääntää suomeksi Yhdistyneet televisioyhtiöt.
Kanavan pääkonttori sijaitsee Montrealissa, ja se omistaa pienempiä tv-asemia muualla Quebecissä. Kanavan lähetykset näkyvät kaapeli-tv:ssä muullakin Kanadassa ja myös Yhdysvalloissa New Yorkin pohjoisosissa ja Uudessa-Englannissa.
Rinnakkaiskanavat

Groupe TVA:han kuuluu pääkanavan lisäksi myös useita erikoiskanavia, joita ovat
addikTV
Évasion
Canal Indigo
Le Canal Nouvelles
CASA
MOI&cie
Prise 2
TVA Sports
Yoopa
Kanavaryppääseen kuuluivat aiemmin myös englanninkielinen uutiskanava Sun News Network, joka lopetti lähetyksensä helmikuussa 2015, ja talousuutisia lähettänyt ranskankielinen Argent, joka lopetti lähetyksensä huhtikuussa 2016.
Entiset logot

1971 - 1974
1974 - 1984
1984 - syyskuu 1990
syyskuu 1990 - 29. marraskuuta 2012
29. marraskuuta 2012 - 11. marraskuuta 2020
Aiheesta muualla

Kanavan sivustot (ranskaksi)
Groupe TVA (ranskaksi)
Unni

Unni on pohjoismainen naisen etunimi. Se on yhdistetty muun muassa Gunhildiin ja sen Gunni-lyhentymään. Unni voi olla myös samaa alkuperää kuin Unna, jonka taustalla on nähty muinaisnorjan ’rakastaa’ tai saamen kielen ’pikkuinen’.
Digi- ja väestötietoviraston mukaan Suomessa on vuoteen 2023 mennessä tilastoitu noin 100–120 Unni-nimistä naista. Heistä suurin osa on syntynyt 2000- tai 2010-luvulla.
Nimipäivät

Unni-nimi sisältyy professori Pekka Sammallahden laatimaan pohjoissaamelaiseen nimipäiväkalenteriin. Siinä nimipäivä on 26. marraskuuta.
Norjassa Unnin nimipäivä on 28. joulukuuta. Vuosina 1986–1992 Unnilla oli nimipäivä myös Ruotsin almanakassa 5. elokuuta.
Tunnettuja Unni-nimisiä

Unni Bernhoft (s. 1933), norjalainen näyttelijä
Unni Boksasp (s. 1972), norjalainen kansanmuusikko
Unni Drougge (s. 1956), ruotsalainen kirjailija
Unni Lehn (s. 1977), norjalainen jalkapalloilija
Unni Leino (s. 1965), suomalainen kielitieteilijä ja tietojenkäsittelytieteilijä
Unni Lindell (s. 1957), norjalainen kirjailija
Unni Wilhelmsen (s. 1971), norjalainen muusikko
Lasse Sievinen

| Lasse Sievinen |
| --- | --- |
 Lasse Sievinen vuonna 2010 esitetyssä jaksossa.
Näyttelijä(t):  Timo Jurkka
Kesto:  2004–2012, 2013–2015, 2019–
Ensi- esiintyminen:  Osa 973: Paulan tuliainen on varsin miehekäs  (20. lokakuuta 2004)
Henkilötiedot
Koko nimi:  Lasse Simo Sakari Sievinen
Status:  elossa
Ammatti:  upseeri rauhanturvaaja projektipäällikkö pizzalähetti palkanlaskija talonmies yrittäjä
Sukupuoli:  mies
Ikä:  16. elokuuta 1958 (ikä 66)
Asuinpaikka:  Helsinki, Pihlajakatu 23 B7
Suhteet
Sisarukset:  Leo Sievinen (kuollut)
Puoliso(t):  Paula Sievinen (kuollut)  Liisa Salo (ex-kihlattu) Joanna Lumijoki (ex-kihlattu)  Jutta Korhonen
Lapset:  Katri Sievinen Heli Sievinen Annika Sievinen (kuollut) Jiri Viitamäki Severi Sievinen (kasvattipoika)
Lastenlapset:  Nella Tamminen Magnus Mustavaara
Sisarusten lapset:  Joonatan Sievinen Jere Sievinen Satu Sievinen
Muut sukulaiset:  Leo Sievinen (veljenpojan poika)
Infobox OKVirheellinen NIMI-arvo: 
Lasse Simo Sakari Sievinen (s. 16. elokuuta 1958) on Timo Jurkan esittämä kuvitteellinen hahmo televisiosarjassa Salatut elämät, jossa hän on oli mukana aktiivisesti lokakuusta 2004 alkaen, lukuun ottamatta kolmen kuukauden taukoa joulukuusta 2012 maaliskuuhun 2013, kunnes poistui sarjasta huhtikuussa 2015. Lasse on myös sivuhenkilönä Salattujen elämien spin-off-sarjassa Tuuliranta. Lasse poistui sarjasta keväällä 2015. Lasse nähtiin Salattujen elämien spin-off-sarjassa Pihlajasatu vuonna 2019. Lasse palasi pysyvästi sarjaan syyskauden avausjaksossa vuonna 2019.